**C:\Users\Sekretariát\Desktop\GOOGLE DISK\OATA LOGO\oata logo\oata logo S.png**

**Obchodná akadémia sv. Tomáša Akvinského,**

**Vysokoškolákov 13, 010 08 Žilina**

**Prijímacie konanie do 1. ročníka   
pre školský rok 2022/2023**

V súlade s § 62 - 68 zákona č. 245/2008 Z. z. o výchove a vzdelávaní (školský zákon) a o zmene   
a doplnení niektorých zákonov v znení neskorších predpisov a podľa zákona č. 61/2015 Z. z.   
o odbornom vzdelávaní a príprave a o zmene a doplnení niektorých zákonov a po prerokovaní   
v pedagogickej rade riaditeľ školy určuje formu prijímacej skúšky, jej obsah a rozsah a jednotlivé kritériá na úspešné vykonanie skúšky takto:

1. **ZÁKLADNÉ USTANOVENIE**

Prijímacie konanie sa koná v súlade s § 62 - 68 zákona č. 245/2008 Z. z. o výchove   
a vzdelávaní (školský zákon) a o zmene a doplnení niektorých zákonov v znení neskorších predpisov a podľa zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov.

1. **Uchádzači, podanie prihlášky a jej forma**

Na prijímacích skúškach sa môžu zúčastniť žiaci, ktorí v školskom roku 2021/2022 navštevujú 9. ročník ZŠ a tí, ktorí si v zákonne stanovenom termíne podali riadne vyplnenú prihlášku na strednú školu.

Zákonný zástupca uchádzača o štúdium podáva prihlášku **elektronicky** cez školský informačný systém **alebo v listinnej podobe** **do 20. marca 2022,** pričompri podaní prihlášky poštou je určujúci dátum jej podania na poštovú prepravu**.** Akceptované budú iba tie prihlášky, ktoré budú elektronicky overené riaditeľom základnej školy cez školský informačný systém alebo v listinnej podobe potvrdené riaditeľom základnej školy.

Zákonný zástupca uchádzača o štúdium prikladá k prihláške v naskenovanej podobe alebo listinnej podobe potrebné prílohy a to:

* V prípade elektronickej verzie podpisy oboch zákonných zástupcov, príp. čestné vyhlásenie alebo kópiu rozhodnutia súdu od jedného zákonného zástupcu.
* Uchádzač so zdravotným znevýhodnením pripojí k prihláške vyjadrenie lekára so špecializáciou všeobecné lekárstvo o zdravotnej spôsobilosti študovať zvolený odbor vzdelávania.
* Uchádzač so špeciálnymi výchovno-vzdelávacími potrebami pripojí k prihláške správu z diagnostického vyšetrenia vykonanú zariadením poradenstva a prevencie nie staršiu ako dva roky.
* Ak bol žiak na vysvedčení z niektorých predmetov hodnotený slovne, predkladá aj kópiu vysvedčenia resp. naskenovaný dokument s príslušným slovným hodnotením, alebo ak nie je možné, aby základná škola, ktorú žiak navštevoval alebo navštevuje, potvrdila hodnotenie žiaka uvedené na prihláške.
* Uchádzač môže k prihláške pripojiť doklad o úspešnej účasti v predmetovej olympiáde alebo v súťaži, ktorá súvisí s odborom alebo štúdiom, o ktoré sa uchádza.

Pozvánka na prijímacie konanie bude uchádzačovi zaslaná najmenej päť dní pred termínom prijímacieho konania.

1. **ŠTUDIJNÉ ODBORY A POČET ŽIAKOV DO 1. ROČNÍKA**

**Študijný odbor: 6317 M 00 – obchodná akadémia**

Určený počet: maximálne **30 žiakov**

z toho maximálne 20 žiakov v systéme duálneho vzdelávania

**Študijný odbor: 6329 M 01 – obchodné a informačné služby - medzinárodné obchodné vzťahy**

Určený počet: maximálne **10 žiakov**

1. **Termíny A MIESTO konania prijímacích skúšok**

a) prvý termín: 2. mája 2022

b) druhý termín: 9. mája 2022

Miesto konania prijímacích skúšok:   
Obchodná akadémia sv. Tomáša Akvinského, Vysokoškolákov 13, 010 08 Žilina

1. **neúčasť na prijímacích skúškach zo zdravotných dôvodov**

Uchádzačovi, ktorý sa zo závažných dôvodov nemôže zúčastniť prijímacej skúšky, určí riaditeľ školy náhradný termín prijímacej skúšky a rezervuje mu miesto v počte uchádzačov, ktorých prijíma do prvého ročníka. Dôvod neúčasti na prijímacej skúške oznámi zákonný zástupca uchádzača riaditeľovi školy najneskôr v deň konania prijímacej skúšky do 8.00 hod.

1. **OBSAH a kritériá prijímacieho konania**

Prijímacie skúšky sa budú konať písomnou formou zo slovenského jazyka a literatúry   
a z matematiky. Obsah a rozsah skúšok zodpovedá vzdelávacím štandardom štátneho vzdelávacieho programu v ZŠ.

V rámci prijímacieho konania môže žiak získať **maximálne 210 bodov**.

* 1. **Písomná časť prijímacieho konania**

Žiak môže získať body:

* za písomný test z MAT – **maximálne 50 bodov**
* za písomný test zo SJL – **maximálne 50 bodov**

**Kritériom úspešnosti** vykonania písomnej prijímacej skúšky zo slovenského jazyka a literatúry aj z matematiky je dosiahnutie **minimálne 10 bodov** v jednotlivých predmetoch.

* 1. **BODY ZA PROSPECH**

Žiak môže získať body:

* za **prospech v ZŠ** - zohľadňovať sa bude koncoročný prospech zo 6., 7. a 8. ročníka a polročný z 9. ročníka. Do priemeru sa nebudú započítavať známky z výchovných predmetov, pracovného vyučovania a správania **– maximálne 50 bodov.**

**Bodové ohodnotenie priemerného prospechu zo ZŠ:**

|  |  |
| --- | --- |
| **priemer** | **body** |
| 1,00 – 1,09 | 50 b |
| 1,10 – 1,19 | 47 b |
| 1,20 – 1,29 | 44 b |
| 1,30 – 1,39 | 41 b |
| 1,40 – 1,49 | 37 b |
| 1,50 – 1,59 | 33 b |
| 1,60 – 1,69 | 28 b |
| 1,70 – 1,79 | 25 b |
| 1,80 – 1,89 | 22 b |
| 1,90 – 1,99 | 19 b |
| 2,00 – 2,09 | 15 b |
| 2,10 – 2,19 | 12 b |
| 2,20 – 2,29 | 9 b |
| 2,30 – 2,39 | 6 b |
| 2,40 – 2,49 | 5 b |
| 2,50 – 2,59 | 4 b |
| 2,60 – 2,69 | 2 b |
| 2,70 – 2,74 | 1 b |
| 2,75 a viac | 0 b |

Ak bol žiak na vysvedčení z niektorých predmetov hodnotený slovne, predkladá aj kópiu vysvedčenia (príp. naskenovaný dokument) s príslušným slovným hodnotením. Žiakovi budú následne zadané známky na základe systému prevodu slovného hodnotenia na Obchodnej akadémii sv. Tomáša Akvinského (Príloha č. 2) podľa usmernenia MŠVVaŠ SR. V prípade hodnotenia predmetu ako „absolvoval“, bude škola nahrádzať toto hodnotenie z daného predmetu z najbližšieho roka alebo polroka, v ktorom bol žiak hodnotený známkou.

* 1. **BODY ZA Testovanie 9**

Žiak môže získať body:

* za **celoslovenské testovanie žiakov ZŠ (Testovanie 9)** **zo SJL a MAT** – **maximálne 25 bodov za každý predmet**

**Bodové ohodnotenie Testovania 9 v jednotlivých predmetoch:**

|  |  |
| --- | --- |
| **percentá** | **body** |
| 100 – 85 | 25 b |
| 84,9 - 80 | 20 b |
| 79,9 - 75 | 15 b |
| 74,9 - 70 | 12 b |
| 69,9 - 65 | 9 b |
| 64,9 - 60 | 6 b |
| 59,9 - 55 | 4 b |
| 54,9 - 50 | 2 b |
| 49,9 – 0 | 0 b |

* 1. **Prijímanie bez Prijímacej skúšky**

Bez prijímacej skúšky bude prijatý uchádzač, ak v externom testovaní dosiahol úspešnosť **najmenej 80 % v každom predmete samostatne** a bude mu pridelený maximálny počet bodov   
za prijímaciu skúšku podľa zákona č. 245/2008 § 65 ods. 5 pís. b, a ods. 8. Riaditeľ školy odošle rozhodnutie o prijatí žiaka bez prijímacej skúšky najneskôr 7 dní pred termínom konania prijímacích skúšok.

Pri rovnosti bodov bude zohľadnené:

1. zdravotné znevýhodnenie uchádzača,
2. ak je žiak úspešným riešiteľom predmetovej olympiády alebo víťazom súťaže, ktorá súvisí   
   s odborom vzdelávania, o ktorý sa uchádza,
3. vyšší počet dosiahnutých bodov z písomných testov na prijímacích skúškach.
   1. **ĎALŠIE KRITÉRIÁ**

Žiak môže získať body:

* za ďalšie kritériá – predmetová olympiáda organizovaná Slovenským inštitútom mládeže, MŠVVaŠ SR, Biblická olympiáda organizovaná KBS a KPKC a individuálne umelecké súťaže vyhlásené MŠVVaŠ SR.

Podmienka je umiestnenie na prvých piatich miestach vo vyšších kolách súťaží (okresné, krajské, dekanátne a pod.) a doloženie kópie dokladu o umiestnení – maximálne 10 bodov.

|  |  |
| --- | --- |
| **umiestnenie** | **Body** |
| 1. miesto | 10 b |
| 2. miesto | 8 b |
| 3. miesto | 6 b |
| 4. miesto | 4 b |
| 5. miesto | 2 b |

1. **Zverejňovanie výsledkov**

**Riaditeľ školy zverejní zoznam uchádzačov podľa výsledkov prijímacieho konania dňa   
18. mája 2022** na dverách hlavného vchodu do budovy školy a na webovom sídle školy www.oata.sk pod kódom, ktorý dostali uchádzači v pozvánke na prijímacie skúšky. Zoznam bude obsahovať poradie uchádzačov zoradených podľa celkového počtu bodov získaných v prijímacom konaní a informáciu, či uchádzač vykonal prijímaciu skúšku úspešne alebo neúspešne.

1. **Doručenie rozhodnutia o prijatí alebo neprijatí pre uchádzačov**

Riaditeľ školy **18. mája 2022 odošle rozhodnutie** o prijatí alebo o neprijatí žiaka na základe výsledkov prijímacieho konania zákonnému zástupcovi žiaka alebo plnoletému žiakovi cez školský informačný systém, do elektronickej schránky alebo prostredníctvom pošty.

1. **Potvrdenie o nastúpení/nenastúpení na štúdium**

Zákonný zástupca najneskôr **do 23. mája 2022** do 23.59 hod. písomne potvrdí strednej škole prijatie na vzdelávanie. Vzor potvrdenia je uvedený v prílohe (Príloha č. 1).

Ostatné rozhodnutia o prijatí na odbory vzdelávania uvedené prihláške strácajú platnosť. Ak prijatý uchádzač nezašle potvrdenie o nastúpení žiaka na štúdium alebo potvrdenie   
o nenastúpení žiaka na štúdium strednej škole do určeného termínu, škola ponúkne voľné miesto ďalšiemu uchádzačovi v poradí podľa kritérií prijímacích skúšok.

1. **SYSTém duálneho vzdelávania**

Škola je zapojená do systému duálneho vzdelávania (ďalej SDV) a v školskom roku 2022/2023 plánuje poskytovať tento druh vzdelávania pre maximálne 20 žiakov v odbore obchodná akadémia. Kritériá pre prijímanie uchádzačov v tomto type vzdelávania sú rovnaké ako pre neduálny odbor obchodná akadémia. Keďže však škola bude podpisovať zmluvy o duálnom vzdelávaní so zamestnávateľmi priebežne, do SDV budú môcť vstúpiť uchádzači až po prijatí na štúdium, a to najneskôr do 31. augusta príslušného školského roka, v ktorom uchádzač nastúpil do prvého ročníka podľa § 19 ods. 2 zákona č. 61/2015 Z. z. Pokiaľ uchádzač zaznačil v elektronickej prihláške školského informačného systému odbor obchodná akadémia v duálnom vzdelávaní, bude sa táto prihláška považovať za predbežný záujem o vstup do SDV.

1. **Záverečné ustanovenia**

Zákonný zástupca uchádzača môže podať žiadosť o preskúmanie rozhodnutia o neprijatí uchádzača na štúdium (odvolanie) do 5 dní odo dňa doručenia rozhodnutia. O preskúmaní žiadosti rozhoduje zriaďovateľ školy.

Podmienkou pre prijatie na štúdium je súhlas zákonných zástupcov uchádzačov s katolíckou výchovou a rešpektovanie tejto výchovnej línie zo strany žiaka.

Pre rýchlu komunikáciu prosíme do prihlášky uviesť správne **telefónne číslo a e-mail na zákonného zástupcu žiaka**.

Kritériá prijímacieho konania boli prerokované so zástupcami zamestnávateľov systéme duálneho vzdelávania a v pedagogickej rade školy dňa 24. 02. 2022.

Mgr. Juraj Gregor  
 riaditeľ školy

**PRÍLOHA Č. 1**

(Zákonný zástupca - Meno, Priezvisko, Ulica č., PSČ, Obec)

Obchodná akadémia sv. Tomáša Akvinského

Vysokoškolákov 13

010 08 Žilina

V , dňa

**Potvrdenie o nastúpení/nenastúpení žiaka na štúdium**

Môj syn/dcéra dátum narodenia

bol prijatý/á na Vašu strednú školu.

Vyberám jednu z nasledujúcich možností:

* Záväzne potvrdzujem rozhodnutie o prijatí a potvrdzujem jeho/jej nástup na štúdium   
  v študijnom/učebnom odbore\*
* Môj syn/dcéra nastupuje na inú strednú školu, preto nenastúpi na štúdium vo Vašej strednej škole\*.

S pozdravom

Podpis zákonného zástupcu

Podpis zákonného zástupcu

\* nehodiace sa preškrtnite

**PRÍLOHA Č. 2**

**C:\Users\Sekretariát\Desktop\GOOGLE DISK\OATA LOGO\oata logo\oata logo S.png**

**Obchodná akadémia sv. Tomáša Akvinského,**

**Vysokoškolákov 13, 010 08 Žilina**

**Systém prevodu slovného hodnotenia na známky   
v rámci prijímacieho konania pre školský rok 2021/2022**

Obchodná akadémia sv. Tomáša Akvinského v Žiline v rámci prijímacieho konania pre školský rok 2022/2023 vydáva systém prevodu slovného hodnotenia na známky. Prevod vychádza   
z Metodického pokynu z č. 22/2011 na hodnotenie žiakov základnej školy vydaným Ministerstvom školstva, vedy, výskumu a športu Slovenskej republiky v zmysle ustanovenia § 14 ods. 1 zákona č. 596/2003 Z. z. o štátnej správe v školstve a školskej samospráve a o zmene   
a doplnení niektorých zákonov v znení neskorších predpisov.

**Stupeň 1 – výborný**

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov   
a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

**Stupeň 2 – chválitebný**

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas 2 nedostatky v správnosti, presnosti   
a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

**Stupeň 3 – dobrý**

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami.   
Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

**Stupeň 4 – dostatočný**

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

**Stupeň 5 – nedostatočný**

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

V Žiline, dňa 25. februára 2022

Mgr. Juraj Gregor

riaditeľ školy